Nikolai Stepulov

Nikolai Stepulov (20. märts 1913 Narva – 2. jaanuar 1968 Tallinn) oli Eesti poksija.

Stepulov sai kergekaalus (kuni 135 naela ehk 61,2 kg)  1936. aasta Berliini olümpiamängude poksivõistlustel hõbemedali, kaotades finaalis kuldmedali- ja olümpiavõitjale Imre Harangile (Ungari).

Stepulov sai kergekaalus (kuni 135 naela ehk 61,2 kg) 5. Euroopa meistrivõistlustel (Milano, 1937) hõbemedali, kaotades finaalis kuldmedalivõitjale ja Euroopa meistrile Herbert Nürnbergile (Saksamaa). Ta osales kergekaalus (kuni 135 naela ehk 61,2 kg) 4. Euroopa meistrivõistlustel (Budapest, 1934), kuid kaotas veerandfinaalis hilisemale pronksmedalivõitjale Karl Schmedesile (Saksamaa) ja jäi edasisest medaliheitlusest välja.

Stepulov poksis märtsist 1938 kuni juunini 1939 elukutselisena. Ta pidas kokku 12 kohtumist, millest võitis 6 (neist 3 nokaudiga) ja kaotas 5 (neist 2 nokaudiga) kohtumist ning 1 kohtumine jäi viiki.

Hilisem elukäik
Osales 21. juunil 1940 Eesti-vastases tegevuses, oli üks kommunistide juhte Raua tänava lahingus.

Viited

Kirjandus
"Tuhmunud hõbemedal". Vaba Maa nr 69, 25. märts 1937. Lk 10
"Spordibiograafiline leksikon". Tallinna Kirjastuse Kooperatiiv. Tallinn 1937
Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
Rein Pajur. "Poksi lugu". Tallinn 2009. Lk 401–402
Pekka Erelt. "Eesti olümpiasangari traagiline saatus". Eesti Ekspress, 26. juuli 2012

Välislingid
 
Nikolai Stepulov lehel BoxRec. Inglise keeles
Lembit Peegel: AjaPeegel: Olümpiahõbedamehele anti armu Eesti Päevaleht, 27. oktoober 2008
Kunsti- ja antiigigalerii pakub Eesti olümpiamedalit 100 000 krooniga! Õhtuleht, 19. juuni 2009

Eesti poksijad
Eesti 1936. aasta suveolümpiamängudel
Pärnamäe kalmistule maetud
Metsakalmistule ümbermaetud
Sündinud 1913
Surnud 1968